jkorsvik/nowiki_second_scrape_merged huggingface dataset:
Hawkeye (TV-serie)

Hawkeye er en amerikansk TV-miniserie som hadde premiere i 2021. Serien ble skapt av Jonathan Igla for strømmetjenesten Disney+, og bygger på Marvel Comics tegneseriene om Clint Barton, bedre kjent som superhelten «Hawkeye». Det er den femte TV-serien i Marvel Cinematic Universe (MCU) og handlinga i serien finner sted etter hendelsene i filmen Avengers: Endgame (2019).
Jonathan Igla var hovedforfatter for prosjektet. Jeremy Renner gjentar rollen sin som Clint Barton fra Marvel-filmene, sammen med Hailee Steinfeld i rollen som Kate Bishop. Filmingen av serien begynte i desember 2020, og den var ferdig innspilt i april 2021. Det ble senere også gjort opptak i Atlanta, Georgia.
De to første episodene hadde premiere den 24. november 2021; serien består av totalt seks episoder, og den siste episoden ble gjort tilgjengelig til 22. desember 2021. Serien er en del av den fjerde fasen til MCU. Serien fikk positive anmeldelser, der kritikere særlig ga ros til seriens actionscener og hovedskuespillernes kjemi. Per februar 2022 holder Disney-konsernet på å lage spin-off-serie kalt Echo, med fokus på rollefiguren Maya Lopez (superhelten «Echo») som ble introdusert i Hawkeye-serien.


== Handling ==
Ett år etter hendelsene i Avengers: Endgame (2019), må Clint Barton samarbeide med Kate Bishop for å bekjempe fiender fra den tiden han tilbragte som Ronin, for å rekke tilbake til familien sin innen julaften.


== Skuespillere ==
Jeremy Renner som Clint Barton / Hawkeye: En bueskytter og en tidligere Avenger og agent for S.H.I.E.L.D.
Hailee Steinfeld som Kate Bishop: En 22 år gammel Hawkeye-fan som blir Bartons protégée og får trening til å overta Hawkeyes mantel.
Tony Dalton som Jack Duquesne: Eleanors nye forlovede og Armands nevø.
Fra Fee som Kazimierz Kazi Kazimierczak: En leiesoldat
Brian d'Arcy James som Derek Bishop: Kates avdøde far.
Aleks Paunovic som Ivan: En håndlanger for mafiaen.
Piotr Adamczyk som Tomas: En håndlanger for mafiaen.
Linda Cardellini som Laura Barton: Clints kone, og en tidligere agent for S.H.I.E.L.D.
Simon Callow som Armand Duquesne III: Onkelen til Jack.
Vera Farmiga som Eleanor Bishop: Kates mor og administrerende direktør for Bishop Security.
Alaqua Cox som Maya Lopez: Den døve sjefen for mafiaen.
Zahn McClarnon som William Lopez: Mayas avdøde far, og en tidligere sjef for mafiaen.
Florence Pugh som Yelena Belova / Black Widow: En spion og leiemorder
Vincent D'Onofrio som Wilson Fisk / Kingpin: En forbryter i New York som Eleanor har forbindelser med.


== Eksterne lenker ==
(en) Hawkeye på Internet Movie Database 
(en) Hawkeye på Rotten Tomatoes 
(en) Hawkeye på Metacritic
Black history month

Black History Month er en årlig periode der man har spesiell fokus på å huske viktige personer fra den afrikanske diaspora i USA, Canada, Storbritannia og Irland. I Nord-Amerika feires måneden i februar, mens i Europa feires den i oktober.
Black History Month feirer bidrag til amerikansk historie fra betydningsfulle fargede personer som dr. Martin Luther King jr., Thurgood Marshall, Mae Jemison og Barack Obama. 


== Historie ==

I 1926 begynte historiker Carter G. Woodson og organisasjonen "Association for the Study of Negro Life and History" å kalle uka med Abraham Lincolns bursdag, 15. februar, for "Negro History Week".  I 1969 tok studenter og ansatte ved Kent State University initiativ til en måned og ikke bare en uke, og i 1970 ble måneden feiret for første gang, og i 1976 anerkjente president Gerald Ford måneden, og den ble feiret ved utdanningsinstitusjoner over hele USA.
I Storbritannia ble Black History Month feiret første gang i oktober 1987. Før det ble det arrangert kampanjer mot rasisme og apartheid i Sør-Afrika, og i forbindelse med "African Jubilee Year" ble oktober valgt som Black History Month.  Å være farget i Storbritannia oppleves annerledes enn å være farget i USA, og derfor feirer ikke alle samme måneden. I Canada ble Black History Month først feiret i 1995, og i Irland i 2010.


== Kontroverser ==
Alt fra begynnelsen ble Black History Month kritisert. Enkelte innen akademia mente at å bruke en spesiell måned på saken ville gi mindre fokus resten av året.  Skuespiller Morgan Freeman har sagt at: "Jeg vil ikke ha en  måned med svart historie. Svart historie er amerikansk historie".  Å kalle noe svart historie kan oppfattes som segregering i seg selv, og at historie er historie uavhengig av fargen på de det fortelles om. I Storbritannia har feiringen ofte vært fokusert på amerikansk historie og slaveri. Det britiske imperiet har vært mye mer mangfoldig, og selv om noen har samme farge kan de være kulturelt svært forskjellige. I 2020 var Black History Month fokus også utenfor skoleverket og var sentralt også for teatre, biblioteker og museer. Selskaper som Coca-Cola, Google, Target og Macy's markerte også måneden.


== Referanser ==
Chief of Naval Operations

Chief of Naval Operations (CNO) er det høyeste militære embede i U.S. Navy. Embedsinnehaveren er underlagt USAs marineminister, men har som medlem av Den militære sjefsnemnd også direkte tilgang til USAs president og USAs forsvarsminister. Den første embedsinnehaveren var adm. William S. Benson, som tiltrådte 11. mai 1915.


== Referanser ==


== Eksterne lenker ==
(en) Offisielt nettsted 
(en) Chiefs of Naval Operations – kategori av bilder, video eller lyd på Commons
Mattglassfortetning

Mattglassfortetning er fortetning i det parenkymale (aktive) lungevevet, grunnet forskjellige sykdommer.
På CT-bilder ser dette ut som matt glass i varierende gjennomsiktighet.


== Referanser ==
Arne Sørlie

Arne Sørlie (født 2. september 1947 i Stavanger) er norsk billedkunstner.
Han er utdannet ved skolen for billedkunst i København og Oslo Tegne og Maleskole. Han har bl.a. deltatt på Vestlandsutstillingen og Sunhordalandsutstillingen, samt et utall separat og kollektivutstillinger. bl.a. den norske opera. Han er kjent for sine påskemalerier som er vist i de fleste norske domkirker. Han er representert i adskillige private og offentlige samlinger bl. a. Norges Bank og Ålesund Kunstforening.
Tema i maleriene er lyset. Han har også hatt samarbeide med lyrikeren Kolbein Falkeid og komponisten Robert Rønnes. Hans tidligere veiledere var kunstmalerne Dag Hol og Kjell Pahr Iversen. Studiereiser er gjort til Vesterhavet og Skagen.
Kunsthistorikeren Åse Ødegaard og kunsthistoriker Hildegunn Guddal Svennson har skrevet boken Arne Sørlie : maleren som ikke sluttet å undre seg (2010).


== Referanser ==


== Eksterne lenker ==
Offisielt nettsted
Hekseprisen

Hekseprisen er en pris utdelt av 8. mars-komiteen i Arendal, til en kvinne som har markert seg med en tydelig stemme i løpet av året. Hekseprisen har vært utdelt siden 1993, og har fått god mediedekning gjennom tidene. 


== Liste over «Årets Heks» ==
2022: Arendal på skeiva
2021: Inger Marie Johnsen
2020: Ghodsieh Elaheh Rasouli
2019: Hilde Mjøs 
2018: Åsta Leedal
2017: Nina Jentoft
2016: Trude Bollmann Pedersen – Refugees Welcome to Aust-Agder
2015: Anne-Tove Vestfossen
2014: Ingen pris eller arrangement
2013: Liv Johansen
2012: Eva  Anita Røed
2011: Siri Isaksen
2010: Khadijeh Pooriyan
2009: Torunn Olsen
2008: Amina Bitar
2007: Tunne Torstveit
2006: Ingen pris eller arrangement
2005: Tove Skyttemyr
2004: Astrid Liavaag og Tove Andreassen
2003: Helga Lid Ball
2002: Astrid Råbu og Torill Sullivan
2001: Berit Richard
2000: Berit Bryn Jensen
1999: Siri Løland
1998: Inger Marie Espeland
1997: Lillian Irene Haugen
1996: Marja Bergstrøm
1995: Krisesenteret i Aust-Agder
1994: Aust-Agder lærelagets kvinneutvalg, ved Gitte S. Olsen og Kari E. Gunnestad
1993: Solveig Vike


== Referanser ==
Robert Zurbriggen

Robert Zurbriggen (født 16. mars 1917 i Saas-Fee, død 21. april 1952 i Mount Schwarzberg Weisstor) var en sveitsisk langrennsløper og skiskytter, som deltok i de olympiske vinterleker 1948 i St. Moritz.


== Idrettskarriere ==
Zurbriggen deltok i Vinter-OL 1948, og kom der på 26.-plass på 18 km, og han deltok på Sveits' stafettlag som kom på femteplass på 4 x 10 km stafett. Han var også kaptein på det sveitsiske laget som vant demonstrasjonsgrenen militært patruljeløp, en forgjenger til dagens skiskyting. På nasjonalt nivå fikk han to sveitsiske mesterskap; han ble sveitsisk mester på 18 km i 1947 og 50 km i 1948.I tillegg til sin karriere som aktiv var han direktør i Saas-Fee skiskole. Han var også fjellfører, og døde i sin jobb som fjellfører.


== Referanser ==


== Eksterne lenker ==
(en) Robert Zurbriggen – Olympedia 
(en) Robert Zurbriggen – Sports-Reference (OL-resultater – arkivert) 
(en) Robert Zurbriggen – Diplomatic Documents of Switzerland
Max Müller (langrennsløper)

Max Müller (født 27. juni 1916) er en sveitsisk tidligere langrennsløper, som deltok i de olympiske vinterleker 1948 i St. Moritz.


== Idrettskarriere ==
Müller deltok i Vinter-OL 1948, og kom der på 25.-plass på 18 km og 17.-plass på 50 km. Han deltok også på Sveits' stafettlag som kom på femteplass på 4 x 10 km stafett.


== Referanser ==


== Eksterne lenker ==
(en) Max Müller – Olympedia 
(en) Max Müller – Sports-Reference (OL-resultater – arkivert)
Emerald Lake (Yukon)

Emerald Lake er en innsjø sør i Yukon som er kjent for sin intense, grønne farge. Den ligger langs den sørlige delen av Klondike Highway, 117,5 kilometer østenfor Skagway, Alaska. Fargen stammer fra lys som reflekteres fra hvite bunnavleiringer av mergel, en blanding av leire og kalsiumkarbonat.Den høye konsentrasjonen av kalsiumkarbonat skyldes erosjon fra den siste istiden som har deponert store mengder grus fra de omkringliggende fjellene. Selve innsjøen oppsto som resultat av den samme erosjonen. Den er ca 14 000 år gammel.Om sommeren har innsjøen et naturlig lavt oksygennivå, noe som muligens bidrar til avleiringsprosessen.


== Referanser ==


== Eksterne lenker ==
(en) Emerald Lake (Yukon) – kategori av bilder, video eller lyd på Commons 
Sights and Sites: Yukon Points of Interest Signage.
This Emerald Lake Just Over The Border From Alaska Is So Breathtaking It’s Unreal
Stefania Constantini

Stefania Constantini (født 15. april 1999 i Pieve di Cadore) er en italiensk curlingspiller, som representerer klubben CC Dolomiti.


== Idrettskarriere ==
Constantini begynte med curling i 2009. Hun debuterte internasjonalt i Curling under Vinter-OL for ungdom 2016, der hun spilte i mikspar sammen med Callum Kinnear fra Storbritannia, disse kom på femteplass. Hun deltok i EM i curling 2017, der Italia fikk bronse.Hun deltok i VM i curling for kvinner 2018 og EM i curling 2018, men Italia gikk ikke videre fra round robin i disse mesterskapene. Hun deltok i Vinteruniversiaden, men Italia gikk ikke videre fra round robin der. Hun vant det italienske mesterskapet i curling 2019, med laget Dolomiti FONTEL Gaspari. Under VM i curling for kvinner 2021 var hun skip, men Italia kom nest sist i round robin, og gikk ikke videre i turneringen. Hun spilte sammen med Amos Mosaner under VM i curling for mikspar 2021, og disse ble slått ut av Norge i kvartfinalen. 
Hun deltok i mikspar under Vinter-OL 2022 sammen med Amos Mosaner, hvor de tok gull.


== Referanser ==


== Eksterne lenker ==
(en) Stefania Constantini – Olympics.com 
(en) Stefania Constantini – Olympedia 
(en) Stefania Constantini – World Curling Tour 
(en) Stefania Constantini – World Curling Federation 
(en) Stefania Constantini – Vinter-OL for ungdom 2016
Peacemaker (DC Comics)

Peacemaker er navnet på forskjellige tegneseriefigurer som opprinnelig var eid av Charlton Comics, men som senere ble kjøpt av DC Comics. Den opprinnelige Peacemaker dukket først opp i Fightin ' 5 #40 (november 1966) og ble skapt av forfatteren Joe Gill og kunstneren Pat Boyette.John Cena spiller rollen som Christopher Smith-versjonen av Peacemaker i filmen The Suicide Squad (2021) og i TV-serien Peacemaker (2022) på HBO Max.


== Biografi ==


=== Christopher Smith I ===
Christopher Smith er Peacemaker, en pasifistisk diplomat som er så forpliktet til å bevare freden at han er villig til å bruke makt som en superhelt for å opprettholde den. De fleste skurkene som han kjemper mot er diktatorer og krigsherrer.


=== Peacemaker - Justice League International ===
En annen person som brukte navnet Peacemaker gjorde kun én opptreden, i Justice League International #65, som et av medlemmene i "The League-Busters".


=== Mitchell Black ===
Mitchell Black var en kirurg som ble rekruttert av "the Peacemaker Project", en organisasjon uten tilknytning til den amerikanske regjeringen sitt "Project Peacemaker". Black dukket opp i miniserien The L. A. W., der han ble gjenforent med de andre heltene som hadde blitt kjøpt fra Charlton Comics.


== Andre versjoner ==


=== Kingdom Come ===
Peacemaker ble vist i korte flashbacks i tegneserien Kingdom Come, der han var medlem av Magogs Justice Battalion, sammen med resten av Charlton "Action Heroes". I disse flashbackene har han på seg et antrekk som kan minne noe om Boba Fett. Han ble tilsynelatende drept sammen med de andre lagmedlemmene da Captain Atom eksploderte.


=== Watchmen ===
Peacemaker ble brukt som inspirasjon og innflytelse for The Comedian i Alan Moores Watchmen.


=== Pax Americana ===
I den fjerde delen av Grant Morrisons Multiversity, kalt Pax Americana, er Peacemaker en av hovedpersonene sammen med Blue Beetle, The Question, Captain Atom, Nightshade og Judomaster.


== I andre medier ==


=== DC Extended Universe ===

Christopher Smith-versjonen av Peacemaker opptrer i live-action i DC Extended Universe. Han blir spilt av John Cena i filmen The Suicide Squad og i TV-serien Peacemaker på HBO Max. Denne versjonen av superhelten bor i det fiktive Charlton County.


== Referanser ==
Julie Scaglione

Julie Mathiesen Scaglione (født 20. august 2004 i Ry) er en dansk håndballspiller, som spiller for den danske klubben Herning-Ikast og det danske kvinnelandslaget.
Hun ble tatt ut i bruttotroppen til Jesper Jensen foran Håndball-VM 2021, men var ikke blant de 16 utvalgte.


== Referanser ==


== Eksterne lenker ==
(en) Julie Scaglione – Det europeiske håndballforbundet (EHF)
Cecilie Brandt

Cecilie Højgaard Brandt (født 16. november 2001 i Viborg) er en dansk håndballspiller, som spiller for den danske klubben Herning-Ikast og det danske kvinnelandslaget.
Hun ble tatt ut i bruttotroppen til Jesper Jensen foran Håndball-VM 2021, men var ikke blant de 16 utvalgte.


== Referanser ==


== Eksterne lenker ==
(en) Cecilie Brandt – Det europeiske håndballforbundet (EHF)
Line Mai Hougaard

Line Mai Nørgaard Hougaard (født 6. oktober 1999 i Herning) er en dansk håndballspiller som spiller for den danske klubben Herning-Ikast og det danske kvinnelandslaget.
Hun ble tatt ut i bruttotroppen til Jesper Jensen foran Håndball-EM 2020 og Håndball-VM 2021, men var ikke blant de 16 utvalgte i noen av mesterskapene.


== Referanser ==


== Eksterne lenker ==
(en) Line Mai Hougaard – Det europeiske håndballforbundet (EHF)
Sonja Frey

Sonja Frey (født 22. april 1993 i Wien) er en østerriksk håndballspiller, som spiller for den danske klubben Herning-Ikast og det østerrikske kvinnelandslaget.


== Referanser ==


== Eksterne lenker ==
(en) Sonja Frey – Det europeiske håndballforbundet (EHF) 
(fr) Sonja Frey – Ligue Féminine de Handball (LFH)
Viviane Romance

Viviane Romance (født 4. juli 1912 i Roubaix i Frankrike, død 25. september 1991 i Nice i Frankrike) var en fransk skuespiller. Hun medvirket i over 60 franske og italienske filmer, og spilte en rekke hovedroller, først og fremst på 1940-tallet.


== Filmografi (utvalg) ==
1934 : Liliom
1934 : Den sorte Venus
1935 : Svarte øyne
1935 : Legionærer! – Spania har leiet dere til å dø!
1936 : Vi holder sammen (La belle équipe)
1937 : Mannen som skulde myrdes
1938 : Som kom natten
1938 : Den fremmede
1946 : Dronningens halsbånd
1946 : Panikk
1952 : De syv dødssynder
1953 : I fremmedlegionens vold (Legione straniera)
1963 : Kupp i Cannes


== Referanser ==


== Eksterne lenker ==
(en) Viviane Romance på Internet Movie Database 
(sv) Viviane Romance i Svensk Filmdatabas 
(da) Viviane Romance på Filmdatabasen 
(fr) Viviane Romance på Allociné 
(en) Viviane Romance på AllMovie 
(en) Viviane Romance hos The Movie Database
Charles Vanel

Charles-Marie Vanel, bedre kjent som Charles Vanel (født 21. august 1892 i Rennes, død 15. april 1989 i Cannes) var en fransk skuespiller. Han medvirket i nærmere 200 filmer, fra hans filmdebut som 16-åring, til hans død i 1989. Filmkarrieren hans varte dermed i 80 år. 


== Filmografi i utvalg ==

1934 – Huset i Marokko

1936 – Vi holder sammen

1953 – Fryktens lønn

1955 – Det onde spill

1955 – Tyv fanger tyv

1981 – Tre brødre


== Referanser ==


== Eksterne lenker ==
(en) Charles Vanel på Internet Movie Database 
(sv) Charles Vanel i Svensk Filmdatabas 
(da) Charles Vanel på Filmdatabasen 
(fr) Charles Vanel på Allociné 
(en) Charles Vanel på AllMovie 
(en) Charles Vanel hos Turner Classic Movies 
(en) Charles Vanel hos The Movie Database 
(en) Charles Vanel hos Internet Broadway Database
Austadmarka naturreservat

Austadmarka naturreservat er et naturreservat i Drammen kommune, sør for Drammen by og øst for tettstedet Konnerud. Grunnen består i hovedsak av kalkgrunn nordøst, den sørlige delen består av sandstein. Vegetasjonen er dominert av furu skog og kalkkrevende vegetasjonstyper. Reservatet ligger på ca. 215-330 M.o.h. Austadmarka naturreservat ble opprettet i 2021 og dekker et areal på 1 585 dekar.


== Verneformål ==
Formålet med naturreservatet er å bevare produktiv barskog og som inneholder truet, sjelden og sårbar natur.


== Bestemmelser for naturreservatet ==
Vegetasjonen, inkludert døde busker og trær er fredet.
Dyrelivet, herunder reirplasser og hiområder, er vernet mot skade, ødeleggelse og unødig forstyrrelse. Utsetting av dyr er forbudt.
Endringer av naturmiljøet er forbudt.
Bruk av naturreservatet til større arrangementer er forbudt.


=== Unntak fra vernebestemmelsene ===
Sanking av bær og mat sopp.
Jakt, fangst og fiske i samsvar med gjeldende lovverk.
Felling av store rovdyr i samsvar med gjeldende lovverk.
Vedlikehold av hytter, skogsbilvei, traktorveier, Risdalstårnet, gapahuk og informasjonsskilt i henhold til svernetidspunktet.
Beiting.
Utsetting av saltsteiner.
Bålbrenning med tørrkvist eller medbrakt ved.
Merking, rydding og vedlikehold av eksisterende stier, skiløyper, lysløype og gamle ferdselsveier.


== Referanser ==


== Kilder ==
Miljø-direktoratets faktaark for Austadmarka naturreservat
Statsforvalteren Austadmarka forskrift og kart


== Eksterne lenker ==
Vernekart for Austadmarka naturreservat. Miljø-direktoratet. Besøkt 2. februar 2022.
Forskrift om vern av Austadmarka naturreservat. Lovdata. Besøkt 2. februar 2022.
Alena Mills

Alena Mills (født Polenská; 9. juni 1990) er en tsjekkisk ishockeyspiller som spiller for den kinesiske klubben KRS Vanke Rays i russiske Zjenskaja khokkejnaja liga (ZjHL).
Hun representerte Tsjekkia under Vinter-OL 2022 i Beijing, hvor hun spilte for det tsjekkiske landslaget.


== Referanser ==


== Eksterne lenker ==
(en) Alena Polenska – Olympedia 
(cz) Alena Polenska – Tsjekkias olympiske komité 
(en) Alena Polenska – Eurohockey.com 
(en) Alena Polenska – Eliteprospects.com
Samantha Kolowratová

Samantha Ahn Kolowratová, også kjent som Samantha «Sammy» Kolowrat (født 12. juli 1996), er en tsjekkisk ishockeyspiller som spiller for Brynäs IF Dam i Svenska damhockeyligan (SDHL).
Hun representerte Tsjekkia under Vinter-OL 2022 i Beijing, hvor hun spilte for det tsjekkiske landslaget.


== Referanser ==


== Eksterne lenker ==
(en) Samantha Kolowratová – Olympedia 
(cz) Samantha Kolowratová – Tsjekkias olympiske komité 
(en) Samantha Kolowratová – Eurohockey.com 
(en) Samantha Kolowratová – Hockeydb.com 
(en) Samantha Kolowratová – Eliteprospects.com
Vargens sang

Vargens sang (originaltittel: Wolf Song) er en amerikansk stum-westernfilm og romantisk drama fra 1929 med Gary Cooper og Lupe Vélez i hovedrollene.


== Handling ==
Sam Lash har ett heller dårlig rykte når det gjelder kvinner. Men når Sam møter den stormfulle meksikanske Lola Salazar (spilt av Lupe Velez) blir han dypt forelsket, for aller første gang i livet. Men Lolas aristokratiske far Don Solomon (spilt av Michael Vavitch) avviser denne romantikken. 
Dette tvinger Sam til å kidnappe den unge kvinnen, og reise til fjells. Etter en kort periode med ekteskapelig tilfredshet blir Sam rastløs og forlater Lola, og foretrekker selskap sammen med de gamle vennene hans Gullion og Rube.


== Medvirkende ==
Gary Cooper - Steve Gallagher
Lupe Vélez - Lola Salazar
Louis Wolheim - Gullion
Constantine Romanoff - Rube Thatcher
Michael Vavitch - Don Solomon Salazar
Ann Brody - Duenna
Russ Columbo - Ambrosio Guiterrez
Augustina López - Louisa
George Regas - Black Wolf
Leone Lane - Dance hall girl


== Referanser ==


== Eksterne lenker ==
(en) Vargens sang på Internet Movie Database 
(nl) Vargens sang på MovieMeter 
(en) Vargens sang på AllMovie
Dzungarites

Dzungarites er en slekt av biller som særlig finnes knyttet til åtsler.


== Utseende ==
Små til middelsstore, avlangt-ovale, langbeinte, fint hårete, brune mycelbiller. Antennene er nokså tynne, knapt halvparten så lange som kroppen, knapt utvidet mot spissen og uten en avsatt klubbe. Hodet er rundet, kraftig innsnevret bak fasettøynene. Pronotum er rundet, ytterkanten danner en kontinuerlig kurve med ytterkanten av de rundede dekkvingene. Beina er nokså lange med kraftige sporer på leggene.


== Levevis ==


== Utbredelse ==
Arten lever i Kina (Xinjiang).


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien mycelbiller, Leiodidae Fleming, 1821
Underfamilien kadaverbiller, Cholevinae Kirby, 1837
Stammen Cholevini
Understammen Catopina
Slekten Dzungarites Jeannel, 1936
Dzungarites roubali (Lebedev, 1930)


== Kilder ==
Leiodidae i Tree of life


== Eksterne lenker ==
(en) Dzungarites i Global Biodiversity Information Facility
Charonites

Charonites er slekt av mycelbiller som lever i huler.


== Utseende ==
Små, blanke, noe maurlignende mycelbiller. De har et utseende typisk for insekter som lever i huler, med lange og tynne antenner og bein, reduserte eller helt manglende øyne.
Denne arten er ganske edderkopplignende, ulikt mange andre hulelevende arter er de mørke på farge.


== Levevis ==
Artene lever i huler.


== Utbredelse ==
Artene forekommer i hulesystemer i Bosnia-Hercegovina.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien mycelbiller, Leiodidae Fleming, 1821
Underfamilien kadaverbiller, Cholevinae
Stammen Leptodirini Lacordaire, 1854- ca. 185 slekter, maurlignende
Understammen Leptodirina
Slekten Charonites Apfelbeck, 1907
Charonites matzenaueri Apfelbeck, 1907
Charonites orlovacensis Reitter, 1913
Charonites scheibeli Apfelbeck, 1919
Charonites weiratheri Reitter, 1911
Charonites zoppae J.Müller, 1912


== Referanser ==


== Kilder ==
Leiodidae i Tree of life


== Eksterne lenker ==
(en) Charonites i Global Biodiversity Information Facility 
(en) Charonites hos NCBI
Tormod Frostad

Tormod Frostad (født 29. august 2002) er en norsk freestylekjører som representerer Bærums Skiklubb.


== Idrettskarriere ==
Frostad deltok i NM i freeski 2017, og fikk der en åttendeplass i halfpipe som beste resultat. Under NM i 2018 fikk han bronse i halfpipe, og han kom på niendeplass i big air og slopestyle. Han deltok i Junior-VM i freestyle 2018, og kom der på ellevteplass i bir air og 38.-plass i slopestyle. Under NM i 2019 kom han på femteplass i big air, og han ble tatt ut til å delta i Junior-VM i freestyle 2019, der han kom på 18.-plass i big air og 21.-plass i slopestyle. I 2020 deltok han i Vinter-OL for ungdom 2020 i Lausanne, og han fikk der en femteplass i big air og 20.-plass i slopestyle.Under NM i freeski 2021 vant Frostad big air og slopestyle. Han fikk tildelt kongepokalen som beste utøver under freeski-NM.Han representerte Norge under vinter-OL 2022 i Beijing, hvor han ble utslått i kvalifiseringen i slopestyle.


== Referanser ==


== Eksterne lenker ==
(en) Tormod Frostad – Olympics.com 
(en) Tormod Frostad – Olympedia 
(en) Tormod Frostad – FIS (freestyle) 
Tormod Frostad – Team Norway